এশা ওজা
এশা রোহিত ওজা (জন্ম ১লা আগস্ট ১৯৯৮) হলেন একজন ভারতীয় বংশোদ্ভূত ক্রিকেটার যিনি সংযুক্ত আরব আমিরাত জাতীয় ক্রিকেট দলের হয়ে খেলেন। ২০১৮ সালের জুলাই মাসে, ২০১৮ আইসিসি মহিলা বিশ্ব টি-টোয়েন্টি বাছাইপর্বের জন্য সংযুক্ত আরব আমিরাতের স্কোয়াডে তাঁকে নির্বাচিত করা হয়েছিল। তিনি ২০১৮ সালের ৭ই জুলাই ওয়ার্ল্ড টি-টোয়েন্টি বাছাইপর্বে নেদারল্যান্ডসের বিপক্ষে সংযুক্ত আরব আমিরাতের হয়ে তাঁর মহিলা টি-টোয়েন্টি আন্তর্জাতিকটি (ডব্লিউটি-টোয়েন্টিআই) খেলেন। ২০১৮ সালের জুলাই মাসে, তাঁকে আইসিসি মহিলা গ্লোবাল ডেভেলপমেন্ট স্কোয়াডে নেওয়া হয়েছিল। সীমিত ওভারের ক্রিকেটে সংযুক্ত আরব আমিরাত দলের হয়ে আন্তর্জাতিকের সর্বোচ্চ রানের রেকর্ড এবং ডব্লিউটি-টোয়েন্টিআই তে দ্রুততম ১০০০ টি-টোয়েন্টি রান ছুঁয়ে যাওয়ার রেকর্ড ওজার দখলেই আছে। এসিসি উইমেনস চ্যাম্পিয়নশিপ ২০২২ সালে কাতারের বিরুদ্ধে ১১৫ রান করে তিনি রেকর্ড করেছিলেন। ২০২৩ সালের জানুয়ারীতে, এশা ওজাকে ২০২২ সালের জন্য আইসিসি মহিলা সহযোগী খেলোয়াড় হিসাবে মনোনীত করা হয়েছিল।